Berlingske Tidende, 1783-08-25
London, den 12te August. De sildigste Efterretninger fra Nyeyork ere af 14de Julii. Paketbaaden, Svalen, med hvilken adskillige Brittiske og Tydske Officerer ere ankomne, har efter en kort Overreise at 26 Dage, medbragt dem, og deres Jndhold er følgende: En Deel af de Hessiske Tropper var ved Paketbaadens Afgang indskibede i Nyeyork, og i Begreb med at seile tilbage til Europa; de øvrige Tropper skulde i en Tid af 14 Dage være indskibede, og alt var færdigt til Flytning. Dog sagde man offentlig, at en stærk Kongelig Garnison skulle endnu forblive i Nyeyork indtil Definitivfreden var undertegnet. De Amerikanske Landsbyefolk kom i Hobetal til Nyeyork med Levnets midler, solgte dem for got Kiøb, og førte med Glæde bort den klingende Mynt, som var dem usædvanlig. - Den Amerikanske Armee var skilt ad paa 1800 Mand nær. En Deel af Soldaterne havde faaet Penge, men en anden Deel kun Kongressens blotte Løftesom Betaling i Fremtiden. Den gemene Mand begegnede de fornemste og Kongressens Medlemmer med Foragt, og enhver Skoemager og Skræder vilde være en Lovgiver. - Hvad som mest foraarsager Uroelighederne paa de fast Lande i Nordamerika, var General Washingtons Afsked, da han lod udgaae en Circulair=Skrivelse til alle 13 Stater, hvori han melder dem sin Resignation, som han havde gjort just paa en Tid, da hans Fiender havde udspredt om ham, at har under Navn af Dictator eller Protector vilde rive Regierings Roret til sig. Dette er det fornemste af de nyeste Efterretninger fra Nordamerika, hvilke i øvrigt stemme deri overens, at der hersker en stor Forvirring særdeles i Philladelphia, hvor et Antal Borgere tiltage sig en stor Raadighed, holde Møder, ville opkaste sig til Herrer, indstævne Folk, anstille Forhører, og afsige Domme m.m. Uagtet disse mindre end gunstige Rygter, saa vedvare dog Udvandringerne til Nordameriksendnu bestandig, og endog i nestafvigte Uge, lagde et Skib ud af Themsen, som havde 56 Passagerer af Tømmerfolk, Grovsmede, Bagere a. om Bord, hvis Bestemmelse var til Philladelphia. - En troværdig Skrivelse fra Nyeyork, dateret den 9de Julii, melder i Anledning af de Nordamerikanske Anliggender endnu følgende: General Washington, har nedlagt sin Commando, og begiver sig til Virginien, for at leve der som en Privatmand. Hans Circulaireskrivelse til Staterne skal være et Mønster paa en ædel Skrivemaade. Han anbefaler dem Endrægtighed og Aarvaagenhed; han retfærdiggjor Loyalisterne og Refugies, som Folk, der fulgte deres Samvittigheds Jndgivelse og følgelig som blot forførte ikke vare strafværdige. - Kongressens Rettrade til Princeton er ikke underkastet nogen Tvivl, men Følgerne deraf er endnu ubekiendte. Jmidlertid skulle Europæerne, i Særdeleshed Fransmænd, strømme saa hypigen hen til Philladelphia, at Junii Maaned var intet Huus meere sammestæds at bekomme. - Kongressen har udsadt en Belønning af næsten 1000 Pund Sterling for den der paagriber Hovedmanden for det nyelig skedte Oprør i Philladelphia. Jmidlertid forsikre nogle, at Congressen har selv hemmeligen begunstiget denne Tummult. for derved at aabnes Leilighed til at forflytte sit Sæde til Jersey, hvilket den længe har ønsket. - Den Kongel. Kutter Fortog i forrige Maaned et Hollandsk Fartøi med Contrabande, som bestod i Brændeviin &c. Hollænderen havde 6 Kanoner og 22 Mand om Bord, og værgede sig tappert, men fik ogsaa 9 døde og 7 saarede.